**OZ ATĎ, Dukelských hrdinov 33/9, 965 01 Žiar nad Hronom, IČO 42187982**

**Milí táboroví rodičia,**

**milé táborčatá,**

Dovoľte mi osloviť Vás, v mene organizátorov **Letného divadelného tábora** v **Štiavnických Baniach**. Náš tábor bude v avizovanom termíne od **16. do 26. júla 2017** v Štiavnických Baniach na **Chate ASSISI**. Lokalita je už nám známa svojou nádhernou prírodou a k dispozícii máme, ako určite viete, až 3 jazerá. <http://www.farar.inky.sk/Assisi.htm>

V tomto roku plánujeme v tvorivých dielňach opäť menšiu zmenu. Nové zloženie dielní budú viesť naši osvedčení lektori: ☺

* Dielňa pantomímy –  Miro Kasprzyk
* Dielňa žonglovania a klauniády – Filip Hajduk a Gabča Rajniaková
* Dielňa výtvarných prác – Vanda Babjaková
* Dielňa tvorivej dramatiky – Štefan Lengyel
* Dielňa tanca – Eliška Kasprzyk

Lektorka Gabika Rajniaková sa k Filipovi Hajdukovi pridá až v nedeľu v druhej polovici tábora. Dúfame, že sa podarí vytvoriť ich súhrou klaunovsko - žonglérsky výstup na konci tábora. ☺

Vedúcimi detských skupín, ktoré sú zostavené na základe veku detí, sú skúsení táborníci – Daniela Szeghő, Lukáš Javoš, Alexandra Galetová, Petra Gajdošová, Tomáš Kasprzyk a ako zdravotník na nás dohliadne Vladimír Králik. ☺

Už štvrtý rok pokračujeme v type táborových tém vo forme prísloví a porekadiel. **Tohoročná** **téma je: Keď robíš zle či dobre, sebe robíš.**

Cieľom tábora nie je len samotný rozvoj divadelných zručností u detí, ale aj ich sociálne zručnosti, empatia a kreativita. Pridanou hodnotou**,** vďaka téme tábora, je rozvoj metaforického a morálneho vnímania u detí. Samozrejme aj toho roku na konci tábora budeme sa vám snažiť predviesť záverečné predstavenie. Naším cieľom je, aby všetky deti vystupovali a cítili sa pri tom príjemne.

Aj vďaka vašej podpore pri hlasovaní v Reifansenbank – *Gesto pre mesto* nemusíme v tomto roku zdvihnúť poplatok za tábor. ☺

**Cena za skvelých 10 táborových dní je 210 €.**

V cene je zahrnutá strava 5 x za deň, zdravotnícka služba skúseným záchranárom priamo v tábore, základné úrazové poistenie, bohatý voľno-časový program a kvalitná výučba v jednotlivých dielňach. Videá a fotografie z  predošlých rokov nájdete na:

<http://festivalpan.sk/letny-tabor/media/>

Ak chcete svojmu dieťaťu pripraviť na leto skvelé zážitky uprostred veselej a skúsenej partie divadelníkov a krásnej prírody, **tak vyplňte priloženú prihlášku a zašlite do 31. mája 2017 na adresu:**

[obcianskezdruzenieatd@gmail.com](mailto:obcianskezdruzenieatd@gmail.com)

alebo

Natália Novotná

OZ ATĎ

Dukelských hrdinov 33/9

965 01 Žiar nad Hronom

**Súčasne** do rovnakého termínu uhraďte **zálohu 100 €** na účet OZ ATĎ (bankovým prevodom, nie vkladom)

– číslo účtu:  **SK04 0200 0000 0027 1457 7855**

- ako **variabilný symbol** uveďte **rodné číslo** dieťaťa

- do správy pre prijímateľa uveďte meno dieťaťa

**Bez zaplatenia zálohy nebude prihláška akceptovaná !!!**

Po skúsenostiach z predchádzajúcich ročníkov sme stanovili maximálny počet účastníkov na 65 detí. Pri vyššom počte prihlášok sa bude zohľadňovať termín podania prihlášky a zaplatenia zálohy.

Ďalšie informácie získate na <http://festivalpan.sk/letny-tabor/>

V prípade akýchkoľvek otázok nás neváhajte kontaktovať – mailom na vyššie uvedenú adresu, či telefonicky na čísle 0905 552 576.

S pozdravom a želaním skvelého leta

Mgr. Natália Novotná

hlavná vedúca tábora

predseda 0Z ATĎ

**PRIHLÁŠKA**

**LETNÝ DIVADELNÝ TÁBOR**

**ŠTIAVNICKÉ BANE**

**16. júl – 26. júl 2017**

|  |  |  |  |
| --- | --- | --- | --- |
| **Meno a priezvisko dieťaťa** | **Rod. číslo dieťaťa** | **ČOP dieťaťa ak je držiteľ** | **Adresa trvalého pobytu dieťaťa / Korešpondenčná adresa** |
|  |  |  |  |
| **Mená rodičov** | | **Telefonický a mailový kontakt na rodičov** | |
|  | |  | |
| **Obľúbené jedlo na raňajky** | | **Obľúbené jedlá na obed** | |
|  | |  | |

**Svojím podpisom potvrdzujem, že súhlasím s účasťou môjho dieťaťa.**

**V...........................................................................................................................................**

**Dňa.......................................................................................................................................**

**Podpis rodiča: .....................................................................................................................**